《风流子•代闻元亮悼亡，用秦少游韵 其一》
清代·沈谦

风流今已尽，冰弦断、难觅凤麟洲。枉宝袜偷看，频移带眼，金钱暗掷，浪卜刀头。

见伊处、书中心切切，帐底梦悠悠。夕泣朝啼，泪多流被，南来北往，愁重沉舟。

萧条朱门里，不堪回首处，华屋西州。怕见尘生遗挂，粉剩空楼。

倘指上玉环，他生再见，腰中绣裹，今世真休。若是伊心未泯，鬼也须愁。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。